कोलकाता : मैथिलीक उत्कृष्ट संस्था कोकिल मंच , कोलकाता द्वारा 3 फरवरी 2013 के साझ 4:30 बजे नगरक मध्य स्थित महाजाति सदनमें मैथिली नाटकक मंचन कायल जायत। नाटकक नाम अछि- "पातक मनुक्ख"। पंडित श्री गोबिन्द झाक कथाके नाट्यरुप देने छैथ प्रख्यात नाट्यकार श्री अरविन्द "अक्कू"। कोकिल मंचक स्थापना 1989में मूलतः सांस्कृतिक गतिविधिक ध्यानमें केन्द्रित करबाक उद्देश्यसं स्थापित भेल छल । कोकिल मंच आई धरि कुल 30 गोट मैथिलीक मौलिक आ अनूदित नाटकक मंचन श्री गंगा झाक सफ़ल निर्देशनमें कलकत्ता सं मिथिलांचल धरि निरंतर सफ़लतापूर्वक करैत रहल अछि। किछु दिन पहिने कोलकाताके मिथियात्रीक-झंकार द्वारा मैथिलीक प्रसिद्ध नाटक "शेष नहिं" क सफ़ल मंचन भेल छल आ दर्शकलोकनिक वाहवाही बटोरअ में सफ़लता भेटल छल। आशा कयल जा रहल अछि जे निस्सन आ माजल नाट्य-निर्देशक श्री गंगा झाक निर्देशनक अधीन "पातक मनुक्ख" मंचन रंगमंचीय गतिविधिके सकारात्मक गति प्रदान करत। (रिर्पोट : भास्कर झा)